**POZIV**

**na sudjelovanje u savjetovanju s javnošću o**

**NACRTU PRIJEDLOGA IZMJENA I DOPUNA PRORAČUNA ZADARSKE ŽUPANIJE ZA 2024. GODINU**

**PRAVNI TEMELJ**:

Zakonom o proračunu („Narodne novine“ broj 144/21.) propisan je sadržaj i postupak donošenja izmjena i dopuna proračuna, kao i financijskih planova proračunskih korisnika. Predstavničko tijelo (skupština) donosi izmjene i dopune na jednak i odgovarajući način kao i kad donosi proračun.

Izmjenama i dopunama mijenja se isključivo plan za tekuću proračunsku godinu.

Izmjenama i dopunama proračuna ne mogu se umanjiti rashodi i izdaci ispod razine izvršenja i obveza preuzetih po investicijskim projektima te ispod preuzetih višegodišnjih obveza sukladno člancima 47. i 48. Zakona o proračunu.

Zakonom o pravu na pristup informacijama („Narodne novine“ broj 25/13., 85/15. i 69/22.) propisuje se kako je za donošenje planskih dokumenata kojima se utječe na interese građana i pravnih osoba potrebno provesti savjetovanje s javnošću.

Nacrt prijedloga Izmjena i dopuna proračuna Zadarske županije za 2024. godinu predstavlja planski dokument kojima se utječe na interese građana i pravnih osoba.

**OBRAZLOŽENJE:**

Dopisom Župana Zadarske županije od 08. travnja 2024. godine započet je proces donošenja Izmjena i dopuna Proračuna.

Uputama za izradu Prijedloga Izmjena i dopuna proračuna i financijskih planova upravnih tijela, proračunskih i izvanproračunskih korisnika Zadarske županije za 2024. godinu propisan je terminski plan za izradu Izmjena i dopuna pri čemu su Upravni odjeli, proračunski i izvanproračunski korisnici dostavili prijedloge svojih financijskih planova te su isti objedinjeni i konsolidirani sukladno metodologiji za izradu izmjena i dopuna i zakonskim okvirima u području proračunskog računovodstva.

Nacrt prijedloga Izmjena i dopuna sastoji se od općeg i posebnog dijela, a koji se sastoji od programa koji sadrže aktivnosti i projekte te proračunske stavke na drugoj razini ekonomske klasifikacije i po izvorima financiranja.

Ukupni proračun za **2024. godinu mijenja se te iznosi 200.555.000,00 eura** što je povećanje od 31.455.000,00 eura (za 18,60%). Proračun Zadarske županije, bez proračunskih korisnika mijenja se te iznosi 56.557.442,07 eura što je povećanje od 7.111.972,89 eura (za 14,38%).

Prihodi poslovanja predloženim izmjenama i dopunama mijenjaju se te iznose 188.107.435,30 eura (za 16,25%). Planira se povećanje prihoda od poreza od 18%, povećanje prihoda od pomoći 16%, povećanje prihoda od imovine 18% uz istodobno smanjenje prihoda od prodaje nefinancijske imovine za 50%

Planira se povećanje rashoda u pogledu uvrštenja sredstava viška prihoda Zadarske županije u iznosu od 4,3 mil. eura eura (452% više u odnosu na početni plan).

Povećanje rashoda ogleda se najviše i u povećanju rashoda za:

* financiranje i predfinanciranje EU projekata,
* rashode poslovanja zdravstvenih ustanova uslijed izmjene kolektivnog ugovora za zaposlenike u javnim službama (»Narodne novine«, br. 29/24), od 1.3.2024. godine,
* materijalne rashode osnovnih škola,
* kapitalne projekte Zadarske županije.

Savjetovanje s javnošću provodit će se **od 23. svibnja 2024. godine do 13. lipnja 2024. godine**.

Svi zainteresirani svoje prijedloge, komentare i primjedbe mogu dostavljati u papirnatom ili elektronskom obliku putem priloženog *Obrasca za dostavu mišljenja i prijedloga u internetskom savjetovanju*.

Ispravno popunjene obrasce potrebno je dostaviti na adresu: **Upravni odjel za financije i proračun** **Zadarske županije, Božidara Petranovića 8, 23000 Zadar** ili na adresu elektroničke pošte: informiranje@zadarska-zupanija.hr

Anonimni i uvredljivi komentari neće se uzimati u obzir.

**O primjedbama i mišljenjima javnost će biti obaviještena objavom Izvješća o provedenom savjetovanju.**

*Prilog 1. Obrazac za dostavu prijedloga i primjedbi u internetskom savjetovanju*